டிட்ஹாரி ( Titihari) என்ற நீண்ட கால்கள்கொண்ட பறவை ஒன்று ராஜஸ்தானில் வாழ்கிறது. இந்தப் பறவை, இந்த வருடம் மழை அதிகம் பெய்யும் அல்லது குறைவாகப் பெய்யும் என்பதை முன்கூட்டியே கண்டுபிடித்துவிடுமாம். புயல் மழை வரப்போகிறது என்றால், அடிமரக் கிளைகளில் கூடு கட்டி முட்டை இடுமாம். இந்தப் பறவையின் செய்கையைப் பார்த்தே மழை பற்றி விவசாயிகள் கணிப்பார்களாம். அதனால், ஹரிபுரா கிராமத்தில் இந்தப் பறவையையும் அதன் முட்டையையும் புனிதமாகக் கருதுகிறார்கள். இந்தப் பறவையின் முட்டையைத் தெரியாமல் மிதித்து உடைத்துவிட்டதற்குத்தான், 5 வயதுப் பெண் குழந்தைக்குக் கொடுமையான தண்டனையை ஊர் பஞ்சாயத்துக் கொடுத்திருக்கிறது.